Ligte bly aan as iets nie breek nieArgieffoto As daar vandeesweek nie enige tegniese foute ontstaan nie, sal Eskom aan die elektrisiteitsaanvraag voldoen, het die organisasie Donderdag gesê. “Die kragnetwerk bly onder druk totdat nuwe kragvoorsieningskapasiteit beskikbaar is, en dit sal twee tot drie jaar duur,” het Eskom gesê. “Dit beteken egter nie dat daar daagliks beurtkrag sal wees vir die volgende drie jaar nie.” Volgens Eskom sal beurtkrag slegs ingestel word om die kragnetwerk te beskerm. Eskom het fase 1-beurtkrag op 9 Januarie ingestel weens ŉ hoë vraag na elektrisiteit. Tshediso Matona, uitvoerende hoof van Eskom, het verlede Donderdag gesê die regering is deels verantwoordelik vir die land se elektrisiteitsprobleme, aangesien hy verantwoordelik is vir beleid. Dit sluit kragpryse in wat deur die Nasionale Energiereguleerder van Suid-Afrika ingestel word. Matona het dit benadruk dat die land se kragvoorsiening onder druk by terwyl Eskom die agterstand op sy instandhouding probeer inhaal. Lees alle vorige berigte oor beurtkrag op Maroela Media.